Robert J. Büchler

Robert Jehošua Büchler (* 1. január 1929, Topoľčany, Česko-Slovensko – † 14. august 2009, Lahavot Chaviva, Izrael) bol slovensko-izraelský historik, mierový aktivista a člen medzinárodného výboru väzňov koncentračného tábora Buchenwald-Dora.

 Životopis 
Robert Büchler sa narodil ako syn židovských rodičov v západoslovenských Topoľčanoch v roku 1929. Roku 1942 odvliekli 57 jeho príbuzných do koncentračného tábora v Osvienčime, kde boli neskôr zavraždení. On sám sa spolu s rodičmi a sestrou do Osvienčimského vyhladzovacieho tábora dostal až v roku 1944.

23. januára 1945 dorazil s pochodom smrti do koncentračného tábora Buchenwald, kde ho spolu s ďalšími 900 deťmi a dospievajúcimi umiestnili do detského bloku 66 takzvaného „Malého tábora“. Krátko pred oslobodením tábora jednotkami americkej 3. armády bol odoslaný na ďalší pochod smrti, z ktorého sa mu však pri durínskom Eisenbergu podarilo utiecť.Nachruf des Thüringer Landtags

Po svojom návrate do Topoľčian zistil, že z celej širokej rodiny prežili holokaust len jedna teta a jeden strýko..Salzburger Nachrichten (18. August 2009): Buchenwald-Überlebender und Historiker Büchler tot, abgerufen am 4. September 2009
V roku 1949 emigroval do Izraela, kde spoločne s asi stovkou ďalších, ktorí prežili koncentračné tábory, založil kibuc „Lahavot Haviva“.

Ako historik a riaditeľ archívu sa venoval štúdiu a dokumentácii holokaustu (Šoa). Napísal celý rad článkov o svojich zážitkoch a niekoľko odborných prác, ktoré sa zaoberali dejinami európskeho židovstva. Büchler spracoval ako jeden z prvých dejiny detského bloku 66 v buchenwaldskom lágri, ktorým sa celé roky venovala len malá pozornosť. V 80. rokoch odovzdal svoju spomienkovú prácu archívu tamojšieho pamätníku..

Od 60. rokov bol členom medzinárodného výboru väzňov koncentračného tábora Buchenwald-Dora. V posledných rokoch svojho života bol jeho služobne najstarším členom.

 Referencie 

 Zdroj 


Kategória:Slovenskí historici
Kategória:Izraelskí historici
Kategória:Slovenské osobnosti židovského pôvodu
Kategória:Izraelské osobnosti židovského pôvodu
Kategória:Väzni koncentračného tábora Buchenwald
Kategória:Väzni koncentračného tábora Auschwitz
Kategória:Preživší holokaust
Kategória:Osobnosti z Topoľčian